Lancaster (dinastija)
Lancaster je ime engleske dinastije, mlađe grane Dinastije Plantagenet, koja je 
u 15. vijeku dala tri engleska monarha; Henrya IV, Henrya V i Henrya VI. Nju je sa trona svrgnula Dinastija York na osnovu tvrdnji da su nasljednici
Dinastije Tudor.

Historija 
Lancaster se kao porodično prezime prvi put javlja 1267. godine, kad je titulu Grofa od Lancastera (sa pripadajućim lenom) 
kralj Henry III dodjelio svom najmlađem sinu Edmundu Crouchbacku.  
Titulu su naslijedili njegova dva sina, rođenih u njegovom drugom braku sa - Blanche od Artoisa, to su bili Thomas i Henry (umro 1345). Kako je Thomas bio jedan od lidera pobune protiv kralja Edwarda II (vladao od 1307. do 1327.), pogubljen je 1322. pa je feud naslijedio Henry, a ubrzo nakon njega, njegov istoimeni sin Henry, kad je on umro 1361., bez nasljednika, predenti na naslov ostale su njegove dvije sestre. Kako je starija Maud, koja se udala za bavarskog vojvodu Williama, umrla je bez potomaka godinu dana nakon svog oca, lankasterski feud pripao je mlađoj kćeri - Blanche i njezinom mužu Johnu od Genta (umro 1399.), trećem sinu Edwarda III. 

Nakon što je John od Genta umro 1399. njegov sin Henry Bolingbrok svrgnuo je s trona Richarda II i natjerao ga na abdikaciju i ustoličio se kao novi kralj Henry IV. Na taj način je Vojvodstvo Lancaster spojeno sa engleskom krunom, a članovi 
Dinastije Lancaster (Henry IV, Henry V i Henry VI) zavladali Engleskom
slijedećih 60 godina. 

Od njih je jedino Henry V imao snage da vlada, ali mu ni brak sa kćerkom francuskog 
kralja Charlesa VI. nije poboljšao izglede njegovog sina Henrya VI da se održi
na vlasti. 
Osnivač dinastije Henry IV tvrdio je da ima veće pravo na krunu kao nasljednik 
Henrya III od Gentova starijeg brata Lionela, vojvoda od Clarenca.
Na kraju mu je unuk svrgnut s trona od Edwarda IV iz Dinastije York čiji je osnivač 
bio Gentov mlađi brat Edmund, grof od Yorka. 

Titulu Grofa od Lancastera još je nosio i Henry VII iako je on bio iz porodice Beaufort, ali i nasljednik Johna od Genta. Nakon njega za Dinastije Tudor feud Lancaster postao je vlasništvo engleskih monarha.

Izvori

Vanjske veze 

 House of Lancaster na portalu Encyclopædia Britannica 

Engleske dinastije
Historija Engleske
Vladarske dinastije